
418. Ίδρυση Εργαστηρίου Παιδαγωγικής Έρευνας στο Παιδαγω¬ 
γικό Τμήμα Δημοτικής Εκπαίδευσης του Πανεπιστημίου Πα- 
τρών και καθορισμός του εσωτερικού κανονισμού του». ... 3 

421. Ανάκληση του Π. Δ/τος 16/19.12.86 «περί παραχώρησης 

της εκμετάλλευσης της Ιαματικής Πηγής Βρωμονερίου στο 
Νομαρχιακό Ταμείο Μεσσηνίας» και παραχώρησης της εκμε¬ 
τάλλευσης της Ιαματικής Πηγής Βρωμονερίου στο Δήμο 
Γαργαλιάνων Μεσσηνίας. 6 

422. Παραχώρηση της εκμετάλλευσης της τοπικής σημασίας Ια- ,-ν. 
ματικής Πηγής Ξύγκια στην Κοινότητα Ορθονιών Ζακύνθου ) 

423. Παράταση του χρόνου παραχώρησης της Εκμετάλλευσης της 

Ιαματικής Πηγής Κρεμαστών Βάλτου στην Κοινότητα Αλευ- 
ράδας Αιτωλοακαρνανίας... 8 

Δήμο Σιδηροκάστρου Σερρών. 9 

425. Ίδρυση Πυροσβεστικού Σταθμού Γ'Τάξης στην Κοινότητα Οι- 

νοφύτων του Νομού Βοιωτίας . 10 

ΑΠΟΦΑΣΕΙΣ 

Περί λειτουργίας, διοικήσεως και διαχειρίσεως του Προσκυνηματι- 
κού Ιερού Ναού Αγίου Δήμητρίου Πολιούχου Θεσσαλονίκης της 
Ιεράς Μήτροπόλεως Θεσσαλονίκης..11 

Συμπλήρωση της ΠΔ/ΤΕ 1085/23.6.87 που αφορά την χρηματο¬ 
δότηση από τις εμπορικές τράπεζες των εταιρειών χρηματοδοτι¬ 
κής μίσθωσης .12 

ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ" ΑΡΙΘ. 416 (1) 

Σύσταση Γενικών Διευθύνσεων στον Οργανισμό Απασχόλησης Εργατι¬ 
κού Δυναμικού (Ο.Α.Ε.Δ.). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 78, παράγραφοι 1, 4 και 5 του Ν. 

1892/1990 «Για τον εκσυγχρονισμό και την ανάπτυξη και άλλες δια¬ 
τάξεις» (101/ Α). 


2. Την αριθ. 549/1990 γνωμοδότηση του Συμβουλίου της Επικρά¬ 
τειας με πρόταση των Υπουργών Προεδρίας της Κυβέρνησηςκαι Εργα¬ 
σίας, αποφασίζουμε: 

«'Αρθρο μόνο». 

1. Στον Οργανισμό Απασχολήσεως Εργατικού Δυναμικού συνιστώ- 
νται οι ακόλουθες Γενικές Διευθύνσεις: 

α) Γενική Διεύθυνση Εργατικού Δυναμικού, που συγκροτείται από τις 
Διευθύνσεις: 

(αα) Επαγγελματικού Προσανατολισμού. 

(ββ) Μαθητείας και Επαγγελματικής Καταρτίαεως Ενηλίκων. 

(γγ) Προγραμμάτων και Μέσων Διδασκαλίας. 

(δδ) Απασχολήσεως . 

(εε) Ασφαλίσεως 

(στ) Υπηρεσία Διεθνών Σχέσεων · 

(ζ) Υπηρεσίας Επαγγελματικής Αποκατάστασης Ατόμων με ειδικές 
ανάγκες. 

(η) Γραφείου Ίσων Ευκαιριών. 

β) Γενική Διεύθυνση Υποστηρίξεως, που συγκροτείται από τις Διευ¬ 
θύνσεις: 

(αα) Μελετών και Οργάνωσης 

(ββ) Διοικητικού 

(γγ) Οικονομικών Υπηρεσιών 

(δδ) Προμηθειών 

(εε) Τεχνικών Υπηρεσιών 

(στ) Μηχανογραφίας 
(ζ) Υγειονομικής Υπηρεσίας 
(η) Υπηρεσίας Στατιστικής 

Οι Γενικές αυτές Διευθύνσεις προγραμματίζουν τη δραστηριότητα, 
συντονίζουν τη λειτουργία των επί μέρους υπηρεσιακών μονάδων που 
υπάγονται σ’ αυτές για την πραγματοποίηση των στόχων που περιγρά- 
φονται στις διατάξεις του Β. Δ/τος 405/71 «Περί Οργανώσεως συ- 
γκροτήσεως και λειτουργίας των Υπηρεσιών του Ο.Α.Ε.Δ.» και γενικά 
ασκούν το έργο που ο νόμος αναθέτει στους Γ ενικούς Διευθυντές. 

2. Στις γενικές Διευθύνσεις της προηγουμένης παραγράφου προϊστα- 
νται Γ ενικοί Διευθυντές υπάλληλοι του κλάδου ΠΕ Διοικητικού - Οικο¬ 
νομικού. 

Στον Υπουργό αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 23 Νοεμβρίου 1990 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ , ΕΡΓΑΣΙΑΣ 

Μ. ΕΒΕΡΤ Α. ΚΑΛΑΝΤΖΑΚΟΣ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 417 (2) 

Τροποποίηση του Π.Δ. 147/89 (Α' 70) «Τροποποίηση του Π. Δ/τος 

108/83 (Α’ 49) «Προϋποθέσεις ευισχύσεως απροστάτευτων παι¬ 
διών» όπως αυτό τροποποιήθηκε και συμπληρώθηκε μεταγενέ¬ 
στερα. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις 

α. Του άρθρου 3 του Ν. 4051 /60 (Α' 68) «Περί ενισχϋσεως απρο¬ 
στάτευτων παίδων». 

β. Του άρθρου 23 του Ν. 1558/85 (Α' 137) «Κυβέρνηση και Κυ¬ 
βερνητικά όργανα». 

γ. Των άρθρων 1, 5 και 7 του Π. Δ/τος 437/85 (Α' 157) Καθορι¬ 
σμός και ανακατανομή των αρμοδιοτήτων των Υπουργείων». 

2. Την με αριθμ. Τ. 1140/1051173/1390/10.7.90 ΦΕΚ 420/ 
Β/90 κοινή απόφαση του Πρωθυπουργού και του Υπουργού Οικονομι¬ 
κών «Ανάθεση αρμοδιοτήτων στον Υφυπουργό Οικονομικών». 

3. Την αριθ. 568/90 γνωμοδότηση του Συμβουλίου της Επικρά¬ 
τειας, με πρόταση της Υπουργού Υγείας, Πρόνοιας και Κοινωνικών 
Ασφαλίσεων και του Υφυπουργού Οικονομικών, αποφασίζουμε: 

Άρθρο Μόνο 

Το εδάφιο γ του άρθρου 1 του Π. Δ/γματος 147/89 (Α’ 70) «περί 
τροποποιήσεως του Π.Δ/τος 108/83 (Α' 49) «Προϋποθέσεις ενισχύ- 
σεως απροστατεύτων παιδιών» τροποποιείται ως εξής: Το ποσό της μη¬ 
νιαίας οικονομικής ενίσχυσης για κάθε ενισχυόμενο παιδί που μένει με 
την οικογένειά του ή σε συγγενική οικογένεια που έχει το βαθμό συγγέ¬ 
νειας που αναφέρεται στο εδάφιοβ’ του ίδιου άρθρου του Π.Δ. 147/89 
(Α' 70) αυξάνεται από 9.500 δρχ. σε 12.000 δρχ. 

Στην Υπουργό Υγείας, Πρόνοιας και Κοινωνικών Ασφαλίσεων ανα¬ 
θέτουμε τη δημοσίευση και εκτέλεση του παρόντος διατάγματος. 

Αθήνα, 23 Νοεμβρίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΟΝ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦ/ΣΕΩΝ 

Π. ΔΕΛΗΜΗΤΣΟΣ ΜΑΡΙΕΤΤΑ ΓΙΑΝΙΜΑΚΟΥ 


ΠΡΟΕΔΡIΚΟ ΔΙΑΤΑΓΜΑ ΥΠ' ΑΡΙΘ. 418 (3) 

Ίδρυση Εργαστηρίου Παιδαγωγικής Έρευνας στο Παιδαγωγικό 
Τμήμα Δημοτικής Εκπαίδευσης του Πανεπιστημίου Πατρών και 
καθορισμός του εσωτερικού κανονισμού του. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) των άρθρων 50 παρ. 1 και 7 παρ. 5 του ν. 1268/1982 «Για τη 
δομή και λειτουργία των Ανωτάτων Εκπαιδευτικών Ιδρυμάτων» (Α' 
87) όπως η τελευταία αυτή διάταξη τροποποιήθηκε με το άρθρο 48 
παρ. 2 του Ν. 1404/1983 «Δομή και λειτουργία των Τεχνολογικών 
Εκπαιδευτικών Ιδρυμάτων» (Α' 173) και 

β) της απόφασης Η/2871/1990 «Ανάθεση αρμοδιοτήτων στους 
Υφυπουργούς Εθνικής Παιδείας και Θρησκευμάτων Βασίλειο Μπεκίρη 
και Καλλιόπη (Κέλλυ) Μπουρδάρα» (Β' 296). 4 

2. Τη γνώμη της Γενικής Συνέλευσης του Παιδαγωγικού Τμήματος 
Δημοτικής Εκπαίδευσης του Πανεπιστημίου Πατρών (συνεδρίαση 10/ 
14.3.90). 

3. Την 505/1990 γνωμοδότηση του Συμβουλίου της Επικράτειας 
με πρόταση της Υφυπουργού Εθνικής Παιδείας και Θρησκευμάτων, 
αποφασίζουμε: 

Άρθρο 1. . 

Ίδρυση 

Ιδρύεται στο Παιδαγωγικό Τμήμα Δημοτικής Εκπαίδευσης του Πα¬ 
νεπιστημίου Πατρών Εργαστήριο «Παιδαγωγικής Έρευνας», το οποίο 


εξυπηρετεί τις ερευνητικές εκπαιδευτικές και διδακτικές ανάγκες στις 
περιοχές όπως διδακτικές προσεγγίσεις παιδαγωγικές σχέσεις, αλληλε¬ 
πίδραση των παραγόντων της αγωγής, ιστορία - συγκριτική εκπαί¬ 
δευση ειδική αγωγή, θεωρίες της παιδαγωγικής, επαγγελματική ανά¬ 
πτυξη του ατόμου, λήψη αποφάσεων για επαγγελματικά και σχολικά 
θέματα θέματα μεθοδολογίας έρευνας στις επιστήμες της αγωγής, θέ¬ 
ματα στατιστικής εφαρμοσμένης στις επιστήμες της αγωγής, αναλυτικά 
προγράμματα. 

Άρθρο 2. 

Εσωτερικός Κανονισμός 

Ο εσωτερικός κανονισμός του εργαστηρίου καθορίζεται σύμφωνα με 
τα επόμενα άρθρα. 

Άρθρο 3. 

Αποστολή 

- Το Εργαστήριο έχει ως αποστολή: - .... - - 

1. Την κάλυψη των διδακτικών αναγκών του Παιδαγωγικού Τμή¬ 
ματος Δημοτικής Εκπαίδευσης του Πανεπιστημίου Πατρών σε θέματα 
που εμπίπτουν στο γνωστικό αντικείμενο τοψ εργαστηρίου. 

2. Την ανάπτυξη προγραμμάτων διδασκαλίας και έρευνας για μετα¬ 
πτυχιακούς φοιτητές στα πλαίσια των γνωστικών αντικειμένων του ερ¬ 
γαστηρίου. 

3. Την υποστήριξη ερευνητικών δραστηριοτήτων των άλλων εργα¬ 
στηρίων του Ιδρύματος, καθώς και την επιδίωξη συνεργασίας στον το¬ 
μέα της έρευνας και την ανταλλαγή εμπειριών με μέλη ΔΕΠ άλλων 
συγγενών τμημάτων του Πανεπιστημίου Πατρών, των Α.Ε.Ι. της χώ¬ 
ρας καθώς και Πανεπιστημιακών Ιδρυμάτων της αλλοδαπής. 

4. Την παροχή υπηρεσιών κατά τα προβλεπόμενα στο Π.Δ. 159/ 
1984 (Α’ 53). 

5. Την οργάνωση ποικίλων συναντήσεων σεμιναρίων, συνεδρίων, 
διαλέξεων και τη μετάκληση προσωπικοτήτων και επιστημόνων για την 
επιστημονική πρόοδο και καθιέρωση του εργαστηρίου. 

Άρθρο 4. 

Προσωπικό 

Το προσωπικό του εργαστηρίου απαρτίζεται από μέλη ΔΕΠ του Παι¬ 
δαγωγικού Τμήματος Εκπαίδευσης που το γνωστικό τους αντικείμένι 
εμπίπτει στα ερευνητικά ενδιαφέροντα του εργαστηρίου όπως αυτά ορί- 
ζοντι στο άρθρο 1 του παρόντος προεδρικού διατάγματος καθώς και τα 
μέλη ΕΔΤΠ και το λοιπό επιστημονικό προσωπικό που τοποθετείται στε 
εργαστήριο. 

Άρθρο 5. 

Διοίκηση Αρμοδιότητες 

1. Το εργαστήριο διευθύνεται από μέλος του Διδακτικού Ερευνητικού 
Προσωπικού (ΔΕΠ) που ανήκει κατά προτεραιότητα στις βαθμίδες τοι 
Καθηγητή ή του Αναπληρωτή Καθηγητή, σύμφωνα με τις διατάξει; 
του άρθρου 7 του Ν. 1268/1982, και εκλέγεται με τη διαδικασία ποι 
ορίζει το Π.Δ. 46/1989 (Α' 21). 

2. Ο διευθυντής ασκεί τις· αρμοδιότητες που ορίζει το άρθρο 7 του Ν 
1268/1982 και επί πλέον: 

Καταρτίζει και εισηγείται στη Γενική Συνέλευση του Τμήματος τ< 
πρόγραμμα λειτουργίας του εργαστηρίου. 

Συντονίζει το διδακτικό (προπτυχιακό μεταπτυχιακό) και το ερευνη 
τικό έργο του Εργαστηρίου. 

Μεριμνά για την τήρηση του προγράμματος λειτουργίας του έργα 
στηρίου. 

Μεριμνά για την οικονομική διαχείριση των εσόδων του εργασττ 
ρίου. 

Μεριμνά για την κατανομή των χώρων του εργαστηρίου. 

Μεριμνά για τη στελέχωση του εργαστηρίου με το αναγκαίο προσο. 
πικό. 

Υπογράφει κάθε έγγραφο του εργαστηρίου. 

Άρθρο 6. 

Χώρος 

Χώρος του εργαστηρίου είναι οι χώροι που παραχωρούνται σ’ αυ· 
για τη διεξαγωγή του έργου του και ειδικότερα οι χώροι των ειδικά 
εγκαταστάσεων με τα όργανα και το λοιπό εξοπλισμό για τη διενέργει 
των ερευνητικών προγραμμάτων και των εργαστηριακών αακήσεω' 

Στους χώρους εγκατάστασης υπάρχει πινακίδα με τον τίτλο του ει 

γαστηρίου και το ονοματεπώνυμο του Διευθυντή. 

Άρθρο 7. 

Λειτουργία 

1. Το εργαστήριο λειτουργεί κατά τις εργάσιμες ημέρες και ώρες 
σύμφωνα με τον κανονισμό του Πανεπιστημίου. Το ωράριο εργασίας του 
προσωπικού είναι αυτό που προβλέπεται από τις κείμενες διατάξεις για 
κάθε κατηγορία. 

2. Ο διευθυντής του εργαστηρίου έχει την ευθύνη της καθημερινής 
και απρόσκοπτης λειτουργίας του εργαστηρίου. 

Ο διευθυντής ενημερώνεται πριν τη διεξαγωγή κάθε εργασίας που γί¬ 
νεται στο εργαστήριο στα πλαίσια ερευνητικού προγράμματος ή άλλου 
έργου που έχει αποφασιστεί από το Τμήμα και καθορίζει, μέσα στα 
πλαίσια της αποστολής του εργαστηρίου, την πρετεραιότητα στη χρησι^ 
μοποίηση οργάνων ή χώρων του σε περίπτωση που δεν υπάρχει σχετική 
απόφαση. 

3. Με εισήγηση του διευθυντή στα αρμόδια όργανα του ιδρύματος εί¬ 
ναι δυνατή η πρόσληψη επιστημόνων, σύμφωνα με τις διατάξεις της κεί¬ 
μενης νομοθεσίας, σε τομείς σχετικούς με τις διδακτικές και ερευνητικές 
δραστηριότητες του εργαστηρίου καθώς και άλλων επιστημόνων για τη 
διδασκαλία έρευνα ή οργάνωση του εργαστηρίου. 

4. Σε μέλος ΔΕΠ μπορεί να ανατίθεται η διοικητική και γραμμα¬ 
τειακή υποστήριξη του εργαστηρίου. 

Άρθρο 8. 

Πόροι 

Πόροι του εργαστηρίου είναι: 

ι α) Οι πιστώσεις που προέρχονται από τον τακτικό προϋπολογισμό ή 
τις δημόσιες επενδύσεις ή την διεξαγωγή ή την ιδιαίτερη περιουσία του 
ιδρύματος και οι οποίοι χορηγούνται από το τμήμα, σύμφωνα με τις κεί¬ 
μενες διατάξεις. 

β) Οι κληρονομιές, τα κληροδοτήματα, δωρεές και κάθε άλλη οικο¬ 
νομική ενίσχυση που προέρχεται από ημεδαπά ή αλλοδαπά φυσικά νο¬ 
μικά πρόσωπα προς το Πανεπιστήμιο Γιατρών για τους σκοπούς του ερ¬ 
γαστηρίου εφόσον δεν τίθενται όροι που αντιβαίνουν με το σκοπό του ερ¬ 
γαστηρίου και του Πανεπιστημίου Πατρών. 

γ) Τα έσοδα από την παροχή υπηρεσιών, σύμφωνα με την παρ. 3 του 
άρθρου 3 του π.δ. 159/1984 (Α' 53). 

δ) Τα κονδύλια που προέρχονται από τα ιδιαίτερα ερευνητικά προ¬ 
γράμματα. 

Άρθρο 9. 

Τηρούμενα βιβλία 

Για τις ανάγκες του εργαστηρίου τηρούνται τα ακόλουθα βιβλία και 
στοιχεία: 

Πρωτόκολλο 

Φάκελλος Οικονομικών στοιχείων 

Κτηματολόγιο 

φάκελλος Προγραμμάτων 

Καταλάγοι βιβλίων και περιοδικών. 

Κάθε άλλο βιβλίο ή στοιχείο που κρίνεται αναγκαίο 

Στην Υφυπουργό Εθνικής Παιδείας και Θρησκευμάτων αναθέτουμε 
τη δημοσίευση και εκτέλεση του παρόντος διατάγματος. 

Αθήνα, 23 Νοεμβρίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Η ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΚΑΛΛΙΟΠΗ Α. ΜΠΟΥΡΔΑΡΑ 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 419 ( 4 ) 

Ίδρυση θέσεων Ειδικού Εκπαιδευτικού Προσωπικού (Ε.Ε.Π.) στο Ιόνιο 
Πανεπιστήμιο. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 50 παρ. 1 και 6 του Ν. 1268/82 «Για την Δομή και 
λειτουργία των Α.Ε.Ι. (Α. 87). 

β) Του άρθρου 70 παρ. 12 του Ν. 1566/85 «Δομή και λειτουργία 
της Πρωτοβάθμιας και Δευτεροβάθμιας Εκπαίδευσης και άλλες διατά¬ 
ξεις (Α 167). 

γ) Του άρθρου 5 παρ. 1 και 12, και 9 παρ. 1 του Π.Δ. 83/84 

«Ίδρυση Πανεπιστημίου Αιγαίου, Ιονίου Πανεπιστημίου και Πανεπι¬ 
στημίου Θεσσαλίας» (Α 31) και 1 

δ) Της απόφασης Η/2871/1990 «Ανάθεση αρμοδιοτήτων στους 
Υφυπουργούς Εθνικής Παιδείας και Θρησκευμάτων Βασίλειο Μπεκίρη 
και Καλλιόπη (Κέλλυ) Μπουρδάρα» (Β 296). 

2. Τη γνώμη της Διοικούσας Επιτροπής του Ιονίου Πανεπιστημίου 
(συνεδρίαση 13η/3.3.1986). 

3. Τη γνώμη του Συμβουλίου Ανώτατης Παιδείας (συνεδρίαση 11η/ 
13.7.1987) και 

4. Την 555/1990 γνωμοδότηση του Συμβουλίου της Επικράτειας, 
με πρόταση της Υφυπουργού Εθνικής Παιδείας και Θρησκευμάτων, 
αποφασίζουμε: 

Άρθρο μόνο 

Ιδρύονται στο Ιόνιο Πανεπιστήμιο θέσεις Ειδικού Εκπαιδευτικού 
Προσωπικού ως ακολούθως: 

α. Της Ιστορίας: πέντε (5) θέσεις για την τεχνική της διδασκαλίας 
μαθημάτων του προγράμματος σπουδών, όπως παλαιογραφία κοινω- 0 
νική ανθρωπολογία ανθρωπογεωγραφία αρχαιολογία κ.λ.π. 

- β. Τμήμα Αρχειονομίας και Βιβλιοθηκονομίας: Τέσσερις (4) θέσεις 
για την τεχνική της διαδικασίας μαθημάτων του προγράμματος σπου¬ 
δών, όπως κωδικολογία παλαιογραφία αρχειονομία συντήρηση χαρτών 
και βιβλίων κ.λ.π. _ 

γ. Τμήμα Ξένων Γλωσσών Μετάφρασης και Διερμηνείας: Δέκα (10) 
θέσεις, για τη διδασκαλία ξένων γλωσσών και την τεχνική ή της διαδι¬ 
κασίας μαθημάτων του προγράμματος σπουδών, όπως γλωσσολογία 
διερμηνεία κοινωνιολογία ψυχολογία κ.λ.π. 

δ. Τμήμα Μουσικών Σπουδών: Τέσσερις (4) θέσεις για τη διδασκαλία 
καλλιτεχνικών μαθημάτων. 

ε. ΑΕΙ: Επτά (7) θέσεις, για τη διδασκαλία ξένων γλωσσών και φυσι¬ 
κής αγωγής. 

Στην Υφυπουργό Εθνικής Παιδείας και θρησκευμάτων αναθέτουμε 
τη δημοσίευση και εκτέλεση του παρόντος διατάγματος. 

Αθήνα, 23 Νοεμβρίου 1990 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Η ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΚΑΛΛΙΟΠΗ Α. ΜΠΟΥΡΔΑΡΑ 



ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 420 (5 ) 

Ίδρυση Εθνικού Γυμναστηρίου 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 1 και της παραγρ. 1 του άρθρου 2 του Ν; 
423/1976 «Περί Γυμναστηρίων και ρυθμίσεως θεμάτων αφορώντων 
εις τον εξωσχολικόν Αθλητισμόν» (ΦΕΚ 223/1876, τ. Α')· 

2. Το άρθρο 24 παρ. 3β του Ν. 1558/1985 «Κυβέρνηση και Κυβερ¬ 
νητικά Όργανα» (ΦΕΚ 137/1985 τ. Α'). 

3. Την Υ. 1022/ΥΠΠΟ/ΓΝΟΣ/20.4.1990 κοινή απόφαση του 
Πρωθυπουργού και του Υπουργού Πολιτισμού «Ανάθεση αρμοδιοτήτων 
στην Υφυπουργό Φάνη Πάλλη - Πετραλιά (ΦΕΚ 286/20.4.90 τ. Β'). 

4. Την 510/27.9.1990 γνωμοδότηση του Σ.τ.Ε., ύστερα από πρό- 

τάση της Υφυπουργού Πολιτισμού, αποφασίζουμε: 


Άρθρο Μόνο 

Ιδρύεται στο Δήμο Λαυρίου του Ν. Αττικής, Εθνικό Γυμναστήριο, 
Νομικό Πρόσωπο Δημοσίου Δικαίου, με την επωνυμία «ΕΘΝΙΚΟ 
ΚΛΕΙΣΤΟ ΓΥΜΝΑΣΤΗΡΙΟ ΛΑΥΡΙΟΥ». 

Στην Υφυπουργό Πολιτισμού αναθέτουμε τη δημοσίευση και εκτέ¬ 
λεση του παρόντος διατάγματος. 

Αθήνα, 23 Νοεμβρίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 


Η ΥΦΥΠΟΥΡΓΟΣ ΠΟΛΙΤΙΣΜΟΥ 

ΟΑΝΗ ΠΑΛΛΗ - ΠΕΤΡΑΔΙΑ 


-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 421 (6) 

Ανάκληση του Π. Δ/τος 16/19.12.86 «περί παραχώρησης της εκμε¬ 
τάλλευσης της Ιαματικής Πηγής Βρωμονερίου στο Νομαρχιακό Τα¬ 
μείο Μεσσηνίας» και παραχώρησης της εκμετάλλευσης της Ιαματι¬ 
κής Πηγής Βρωμονερίου στο Δήμο Γαργαλιάνων Μεσσηνίας. 

Ο ΠΡΟΕΔΡΟΣ 

, ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α. Τις διατάξεις του Α.Ν. 1565/1950 «περί συστάσεως Ελληνικού 
Οργανισμού Τουρισμού, όπως | κυρώθηκε τροποποιήθηκε και συμπλη¬ 
ρώθηκε από το Ν. 1624/1951». 

β. Τις διατάξεις του άρθρου 1 του 2188/1920 «περί Ιαματικών Πη¬ 
γών» ! 

γ. Τις διατάξεις του άρθρου 2 του Ν. 4086/60 «περί τροποποιήσεως 
και συμπληρώσεως διατάξεων 1 τινων περί Ιαματικών Πηγών». 

δ. Την υπ’ αριθ. 15/1988 απόφαση του Δημοτικού Συμβουλίου 
Γαργαλιάνων «περί παραχώρησης της Ι.Π. Βρωμονερίου». 

ε. Την δια του υπ’ αριθ. ΕΣ 22825-22772/17.10.1989 εγγράφου 
διατυπωθείαα σύμφωνη γνώμη του Νομάρχου Μεσσηνίας. 

στ. Το Ν. 1835/89 (Φ.Ε.Κ. 76/Α/89) «περί συστάσεως Υπουρ¬ 
γείου Τουρισμού».- | 

ζ. Την δια της υπ’ αριθ. 45/24.1.1990 απόφασης του Διοικητικού 
Συμβουλίου του ΕΟΤ διατυπωθείαα σύμφωνη γνώμη του, με πρόταση 
επί του Τουρισμού Υπουργού, αποφασίσαμε: 

Άρθρο μόνο 


Ανακαλείται το Π.Δ/γμα 16/19.12.86 «περί ανάκλησης του Π.Δ/ 
τος 105/26.1.1981 και παραχώρησης της εκμετάλλευσης της Ιαματι¬ 
κής Πηγής Βρωμονερίου στο Νομαρχιακό Ταμείο Μεσσηνίας». 

Παραχωρείται η εκμετάλλευση της Ιαματικής Πηγής Βρωμονερίου 
στο Δήμο Γαργαλιάνων της Νομαρχίας Μεσσηνίας για είκοσι πέντε 
(25) χρόνια από τη δημοσίευση του παρόντος Π.Δ/τος στο Φύλλο της 
Εφημερίδας της ΚυβερνήσεωςΙ και με τους παρακάτω όρους: 

α) Ο Δήμος Γαργαλιάνων ι υποχρεούται στην κατασκευή έργων 
(εγκαταστάσεων υδροθεραπείας, ύπνου και φαγητού, καταστημάτων, 
διαμόρφωση εδάφους κ.λπ.) αξιοποίησης της Ι.Π. Βρωμονερίου, ανά¬ 
λογα με τις ανάγκες που υπάρχουν στην περιοχή και ανάλογα με τη δυ¬ 
νατότητα της Ιαματικής Πηγής, σύμφωνα και με τις ισχύουσες προδια¬ 
γραφές του ΕΟΤ. , 

β) Η παραλαβή των έργων που θα εκτελεσθούν θα γίνει από επιτροπή 
που θα συσταθεί από τον ΕΟΤ.) Ο Δήμος αναλαμβάνει την υποχρέωση 
να ενημερώσει έγκαιρα' 
σύσταση της επιτροπής 
γ) Για την ανέγερση 
ζητήσει την έγκριση των οικείων σχεδίων και μελετών από τον ΕΟΤ. 

δ) Όλα τα έργα που θα εκτελεσθούν από το Δήμο Γαργαλιάνων, οι 
εγκαταστάσεις και ο εξοπλισμός θα ανήκουν από την έναρξη της κατα¬ 
σκευής ή εγκατάστασης αυτών στην κυριότητα του ΕΟΤ, ο Δήμος θα 
περιορισθεί μόνο στην χρήση αυτών και μετά τη λήξη ή με οποιονδήποτε 
τρόπο λύση της παραχώρησης θα περιέλθουν και στην κατοχή του ΕΟΤ, 
χωρίς υποχρέωση καμμιάς αποζημίωσης προς οποιονδήποτε. 

ε) Ο Δήμος Γαργαλιάνων θα καταβάλει εξ ιδίων το τίμημα της απαι- 
τουμένης για την αξιοποίηση εκτάσεώς γύρω από την Ιαματική Πηγή 
και θα φροντίσει να περιέλθει η έκταση αυτή στην κυριότητα του ΕΟΤ με 


τον ΕΟΤ για την περάτωση κάθε έργου, για την 
οποιοσδήποτε κτιρίου, ο Δήμος υποχρεούται να 


αγορά ή απαλλοτρίωση. Η θέση και το μέγεθος της απαιτουμένης εκτά- 
σεως ανάλογα με τα έργα αξιοποίησης πρέπει προηγουμένως να εγκρι- 
θεί από τον ΕΟΤ. , 

Απαλλοτρίωση ή αγορά έκτασης θα γίνει μόνο στην περίπτωση κατά 
την οποία δεν επαρκεί ο γύρω από την Ι.Π. Βρωμονερίου χώρος της ση¬ 
μερινής ιδιοκτησίας τού ΕΟΤ. 

στ) Όλα τα έργα που θα κατασκευασθούν για την αξιοποίηση της 
Ι.Π. Βρωμονερίου θα κατασκευασθούν σε έκταση που θα ανήκει στην 
κυριότητα του ΕΟΤ. 

ζ) Ο Δήμος υποχρεούται να οριοσημαίνει με κτιστά ορόσημα και να 
περιφράξει την έκταση γύρω από την Ιαματική Πηγή που ανήκει στην 
ιδιοκτησία του ΕΟΤ. 

η) Ο Δήμος αναλαμβάνει την υποχρέωση της εφαρμογής των διατά¬ 
ξεων του Κανονισμού λειτουργίας Ιαματικών Πηγών και Λουτροπό¬ 
λεων και την διάθεση των εισιτηρίων λούσης και Δελτίων Αδειας Υδρο¬ 
θεραπείας (ΔΑΥ), σύμφωνα με την κοινή απόφαση των Υπουργών Εσω¬ 
τερικών, Αναπληρωτή Υπουργού Εθνικής Οικονομίας και Οικονομικών 
ως και των λοιπών ισχυόντων ή μελλόντων να ισχύσουν Νόμων και Κα¬ 
νονισμών. 

θ) Επίσης ο Δήμος Γαργαλιάνων αναλαμβάνει την υποχρέωση της 
είσπραξης των συνεισπραττομένων φόρων και τελών υπέρ των τρίτων 
δικαιούχων μαζί με το βασικό λουτρικό δικαίωμα των εισιτηρίων λού¬ 
σης. 

ι) Τα έσοδα από την εκμετάλλευση της Ι.Π. Βρωμονερίου θα διατίθε¬ 
νται για την αξιοποίησή της. 

ια) Κατά τα λοιπά θα ισχύσουν οι ειδικοί Νόμοι Προστασίας, Εκμε- 
ταλλεύσεως κ.λ.π. Ιαματικών Πηγών, του Δήμου υποχρεουμένου στην 
προστασία της περιοχής που ανήκει στον ΕΟΤ κατά παντός καταπατη- 
τού, διεκδικούντος με δικές του δαπάνες και χωρίς ανάμειξη του ΕΟΤ, 
κάθε καταπάτηση ή απόπειρα. Επίσης ο Δήμος φέρει όλη την ευθύνη 
έναντι του ΕΟΤ για κάθε, έστω και από ελαφρά αμέλεια, βλάβη, μείωση 
ή απώλεια δικαιωμάτων. 

Στον επί του Τουρισμού Υπουργό αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 23'Νοεμβρίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΤΟΥΡΙΣΜΟΥ 

ΙΩΑΝΝΗΣ ΚΕΦΑΛΟΓΙΑΝΝΗΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 422 (7) 

Παραχώρηση της εκμετάλλευσης της τοπικής σημασίας Ιαματικής Πη¬ 
γής Ξύγκια στην Κοινότητα Ορθονιών Ζακύνθου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α. Τις διατάξεις του Α.Ν. 1565/1950 «περί συστάσεως Ελληνικού 
Οργανισμού Τουρισμού, όπως κυρώθηκε, τροποποιήθηκε και συμπλη¬ 
ρώθηκε από το Ν. 1624/1951». 

β. Τις διατάξεις του άρθρου 1 του 2188/1920 «περί Ιαματικών Πη¬ 
γών» 

γ. Τις διατάξεις του άρθρου 2 του Ν. 4086/60 «περί τροποποιήσεως 
και συμπληρώσεως διατάξεων τινων περί Ιαματικών Πηγών». 

δ. Το έγγραφο αρ. 891/24.3.87 της Νομαρχίας Ζακύνθου, όπου 
διατυπώνεται η σύμφωνη γνώμη για την παραχώρηση της Ι.Π. Ξύγκια 
στην Κοινότητα Ορθονιών. 

ε. Την 7/29.1.87 απόφαση του Κοινοτικού Συμβουλίου Ορθονιών, 
στην οποία αποφασίστηκε η δημιουργία Κοινοτικής. Επιχείρησης, και 
που μας διαβιβάστηκε συνημμένη με το πιό πάνω έγγραφο της Νομαρ¬ 
χίας Ζακύνθου. 

στ. Το Ν. 1835/89 (Φ.Ε.Κ. 76/Α/89) Σύστασης Υπουργείου Του¬ 
ρισμού. 

ζ. Την απόφαση του Δ.Σ. του ΕΟΤ Α.Π. 628/25.6.87 με την οποία 
διατυπώθηκε σύμφωνη γνώμη αυτού με πρόταση του επί του Τουρισμού 
Υπουργού, αποφασίζουμε: 

Άρθρο μόνο 

Παραχωρείται η Εκμετάλλευση της τοπικής σημασίας Ιαματικής 
Πηγής Ξύγκια στην Κοινότητα Ορθονίών Ζακύνθου για είκοσι πέντε 0 
(25) χρόνια από τη δημοσίευση του Προεδρικού Διατάγματος στο φύλλο 
Εφημερίδας της Κυβερνήσεως και με τους παρακάτω όρους, οι οποίοι 
τίθενται περιοριστικά, ως κατώτατο όριο των έργων που θα κατασκευα¬ 
στούν, και που αναφέρονται στις υποχρεώσεις της Κοινότητας στην πε¬ 
ρίπτωση Εκμετάλλευσης της Ιαματικής Πηγής με αυτεπιστασία, ή του 
μισθωτού που θ’ αναδειχθεί στην περίπτωση εκμίσθωσης. 

ΟΡΟΙ: 

α) Κατασκευή Λουτρικού καταστήματος τουλάχιστο δώδεκα (12) 
λούτροθαλάμων με τους βοηθητικούς χώρους των για ταμείο, τηλεφω¬ 
νείο, ιατρείο, αίθουσα αναμονής και ανάπαυσης, καθώς και αριθμό ανα¬ 
γκαίων χώρων υγιεινής λουσμένων και προσωπικού χωριστά με δυνα¬ 
τότητα επέκτασης. . 

β) Κατασκευή ξενοδοχείου Γ' τάξης σαράντα (40) τουλάχιστο δωμα¬ 
τίων με δυνατότητα επέκτασης. ________ _ 

γ) Μαγειρείο με αίθουσα εστιατορίου δυνατότητας ταυτόχρονης εξυ¬ 
πηρέτησης (100) εκατό τουλάχιστον ατόμων. 

δ) Όλα τα έργα που θα κατασκευασθούν και ο ακίνητος εξοπλισμός 
τους μετά τη λήξη, ή τη με όποιοδήποτε τρόπο λύσή της μίσθωσης, πα¬ 
ραμένουν σε όφελος της Ιαματικής Πηγής (ΕΟΤ), της Κοινότητας Ορ- 
θονιών, ή τού τυχόν αναδόχου εκμετάλλευσης μη δικαιουμένων οποιοσ¬ 
δήποτε αποζημίωσης. 

ε) Η περιοχή γύρω από την Ιαματική Πηγή, η οποία σύμφωνα με το 
άρθρο 11 του Ν. 4844/1930 ανήκει στην ιδιοκτησία του ΕΟΤ, πρέπει 
να οριοσημανθεί και να περιφραχθεί βάσει των σχετικών σχεδίων της 
Κοινότητας Ορθονίών, αφού προηγούμενα εγκριθούν από τον ΕΟΤ. Το¬ 
πογραφικό και χωροταξικό διάγραμμα της περιοχής αυτής πρέπει να 
υποβληθεί στον ΕΟΤ. 

στ) Η Κοινότητα Ορθονίών ή ο τυχόν ανάδοχος εκμετάλλευσης, υπο- 
χρεούται στην καταβολή του τιμήματος για την απόκτηση της έκτασης 
γύρω από την Ιαματική Πηγή, που απαιτείται για την αξιοποίησή της, 
προκειμένου να περιέλθει αυτή (η έκταση) στην κυριότητα του Ε0Τ, είτε 
με απαλλοτρίωση είτε με αγορά. 

Η θέση και το μέγεθος αυτής της έκτασης που απαιτείται, και που θα 
είναι ανάλογη προς τα έργα αξιοποίησης, θα εγκριθούν προηγούμενα 
από τον ΕΟΤ. 

Απαλλοτρίωση θα γίνει μόνο στην περίπτωση που ο χώρος γύρω από 
την Ιαματική Πηγή, ιδιοκτησίας ΕΟΤ δεν θα επαρκεί. 

ζ) Η εκμίσθωση της Ιαματικής Πηγής από την Κοινότητα σε ανά- 
δοχο θα πραγματοποιηθεί σύμφωνα με τους Κανονισμούς, που ισχύουν 
στον κάθε Οργανισμό Τοπικής Αυτοδιοίκησης. 

Οι όροι της εκμίσθωσης θα συνταχθούν από την Κοινότητα ή από το 
οικείο Νομαρχιακό Ταμείο, και θα εγκριθούν από τον ΕΟΤ. Το μί¬ 
σθωμα που θα καταβάλλεται από τον τυχόν ανάδοχο θα αποτελεί έσοδο 
της Κοινότητας Ορθονίών. 

η) Προθεσμία έναρξης της εκτέλεσης των έργων αξιοποίησης της Ια¬ 
ματικής Πηγής ορίζεται η τριετία από τη δημοσίευση του Προεδρικού 
Διατάγματος που θα εκδοθεί. Σε περίπτωση που περάσει η τριετία και 
δεν αρχίσουν τα έργα θα ανακληθεί η παραχώρηση. 

θ) Για την ανέγερση οποιοσδήποτε κτιρίου υποχρεούται η Κοινότητα 
Ορθονίών ή ο τυχόν ανάδοχος εκμετάλλευσης, να ζητήσει' την έγκριση 
των οικείων σχεδίων και μελετών από τον ΕΟΤ, καθώς επίσης και να 
γνωρίσει στον ΕΟΤ την εκτέλεση κάθε έργου για την παραλαβή αυτού 
από επιτροπή, η οποία θα συσταθεί από τον ΕΟΤ για αυτό το λόγο. 

ι) Η Κοινότητα Ορθονίών και ο ανάδοχος που τυχόν θ’ αναδειχθεί, 
αναλαμβάνει την υποχρέωση της εφαρμογής των διατάξεων του Κανο¬ 
νισμού λειτουργίας Ιαματικών Πηγών και Λουτροπόλεων, και ειδικά , 
αυτών που αναφέρονται στην διάθεση των εισιτηρίων λούσης και δελ¬ 
τίων αδείας υδροθεραπείας σύμφωνα με την με αριθμ. 523510/5.6,72 
(ΦΕΚ 503/Β/19.7.72) κοινή απόφαση των Υπουργών Εσωτερικών, 
Αναπληρωτή Υπουργού Εθνικής Οικονομίας και Οικονομικών, ως και 
των λοιπών Νόμων και Κανονισμών όπως ισχύουν σήμερα ή θα ισχύ- 
σουν στο μέλλον. 

ια) Η Κοινότητα Ορθονίών (και ο τυχόν ανάδοχος εκμετάλλευσης σε 
συνεργασία μεταξύ τους) αναλαμβάνει την υποχρέωση, να εισπράττει 
μαζί με το βασικό λουτρικό δικαίωμα του εισιτηρίου λούσης και τις υπέρ 
τρίτων κρατήσεις. 

ιβ) Κατά τα λοιπά ισχύουν οι Ειδικοί Νόμοι πραστασίας, εκμεταλλεύ- 
σεως κ.λ.π. των των Ιαματικών Πηγών, η δε Κοινότητα Ορθονίών ανα¬ 


λαμβάνει, την υποχρέωση προστασίας της περιοχής που ανήκει στον 
ΕΟΤ κατά κάθε καταπατητή και διεκδίκηση με δικές της δαπάνες και 
χωρίς την ανάμειξη του ΕΟΤ, κάθε καταπάτησης, ή απόπειροις καθώς 
και την ευθύνη προς τον ΕΟΤ, για κάθε έστω και από ελαφρά αμέλεια, 
βλάβη, μείωση ή απώλεια δικαιωμάτων. 

Στον επί του Τουρισμού Υπουργό αναθέτουμε τη δημοσίευση και 
εκτέλεση του παρόντος Διατάγματος. 

Αθήνα, 23 Νοεμβρίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΤΟΥΡΙΣΜΟΥ 

ΙΩΑΝΝΗΣ ΚΕΦΑΛΟΓΙΑΝΝΗΣ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 423 (8) 

Παράταση του χρόνου παραχώρησης της Εκμετάλλευσης της Ιαματι¬ 
κής Πηγής Κρεμαστών Βάλτου στην Κοινότητα Αλευράδας Αιτωλο¬ 
ακαρνανίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α. Τις διατάξεις του Α.Ν. 1565/1950 «περί συστάσεως Ελληνικού 
Οργανισμού Τουρισμού, όπως κυρώθηκε τροποποιήθηκε και συμπλη¬ 
ρώθηκε από το Ν. 1624/1951». 

β. Τις διατάξεις του άρθρου 1 του 2188/1920 «περί Ιαματικών Πη¬ 
γών» 

γ. Τις διατάξεις του άρθρου 2 του Ν. 4086/60 «περί τροποποιήσεώς 
και συμπληρώσεως διατάξεων τινων περί Ιαματικών Πηγών». 

δ. Το Π.Δ. 245/29.3.76 (ΦΕΚ 92/Α/76) περί παραχωρήσεως της 
εκμεταλλεύσεως της Ιαματικής Πηγής Κρεμαστών Βάλτου στην Κοινό¬ 
τητα Αλευράδας.. 

ε. Την με αριθ. 356/1.6.89 αίτηση της Κοινότητας Αλευράδας 
«περί παράτασης του χρόνου παραχώρησης της Εκμετάλλευσης της Ια¬ 
ματικής Πηγής-Κρεμαστών. Βάλτου, τοπικής σημασίας, στην Κοινό¬ 
τητα Αλευράδας. 

στ. Το έγγραφο της Νομαρχίας Αιτωλοακαρνανίας αριθ. ΕΣ 
27.304/31.8.89 με το οποίο διατυπώνεται η σύμφωνη γνώμη του Νο¬ 
μάρχου για την παράταση του χρόνου παραχώρησης της εκμετάλλευ¬ 
σης της Ιαματικής Πηγής Κρεμαστών Βάλτου στην Κοινότητα Αλευρά¬ 
δας. 1 

ζ. Τον Ν. 1835/89 (ΦΕΚ 76/Α/89) Σύστασης Υπουργείου Τουρι¬ 
σμού. 

η. Την με αριθ. 1179/6.12.89 απόφαση του Διοικητικού Συμβου¬ 
λίου του ΕΟΤ, με την οποία διατυπώθηκε η σύμφωνη γνώμη αυτού, με 
πρόταση του επί του Τουρισμού Υπουργού, αποφασίσαμε: ' 

Άρθρο μόνο 

Παρατείνεται ο χρόνος παραχώρησης της εκμετάλλευσης της Ιαμα¬ 
τικής Πηγής Κρεμαστών Βάλτου στην Κοινότητα Αλευράδας Αιτωλοα¬ 
καρνανίας για είκοσι (20) χρόνια από τη λήξη της παραχώρησης της 
εκμετάλλευσης που ορίζει το Π.Δ. 245/29.3.76 (ΦΕΚ 92/Α/ 
20.4.76) δηλαδή από 21.4.1996 μέχρι 20.4.2016 και με τους ίδιους 
όρους που αναφέρονται στο Π.Δ. 245/29.3.76. 

Στον επί του Τουρισμού Υπουργό αναθέτουμε τη δημοσίευση και 
εκτέλεση του παρόντος Διατάγματος. 

Αθήνα, 23 Νοεμβρίου 1990 

6 ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΤΟΥΡΙΣΜΟΥ 

ΙΩΑΝΝΗΣ ΚΕΦΑΛΟΓΙΑΝΝΗΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 424 (9) 

Παράταση του χρόνου παραχώρησης της Εκμετάλλευσης της Ιαματι¬ 
κής Πηγής Σιδηροκάστρου, τοπικής σημασίας, στο Δήμο Σιδηροκά- 
στρου Σερρών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α. Τις διατάξεις του Α.Ν. 1565/1950 «περί συστάσεως Ελληνικού 
Οργανισμού Τουρισμού, όπως κυρώθηκε τροποποιήθηκε και συμπλη¬ 
ρώθηκε από το Ν. 1624/1951». 

β. Τις διατάξεις του άρθρου 1 του 2188/1920 «περί Ιαματικών Πη¬ 
γών» 

γ. Τις διατάξεις του άρθρου 2 του Ν. 4086/60 «περί τροποποιήσεως 
και συμπληρώσεως διατάξεων τινων περί Ιαματικών Πηγών». 

δ. Το Π.Δ. 724/9.7.80 (ΦΕΚ 182/Α/8.8.80) περί παρατάσεως 
χρόνου παραχωρήσεως της εκμετάλλευσης-της Ιαματικής Πηγής Σιδη- 
ροκάστρου στο Δήμο Σιδηροκάστρου. 

ε. Την με αριθ. 156/11.8.1988 απόφαση του Δημοτικού Συμβου¬ 
λίου Σιδηροκάστρου «περί παράτασης χρόνου, παραχώρησης της εκμε¬ 
τάλλευσης της Ιαματικής Πηγής Σιδηροκάστρου, τοπικής σημασίας, 
στον ομώνυμο Δήμο. 

στ. Το έγγραφο της Νομαρχίας Σερρών αριθ. ΕΣ/2335/3.2.89 με 
το οποίο διατυπώνεται η σύμφωνη γνώμη του Νομάρχου για την παρά¬ 
ταση του χρόνου παραχώρησης της εκμετάλλευσης της Ιαματικής Πη¬ 
γής Σιδηροκάστρου στο Δήμο Σιδηροκάστρου, 

ζ. Τον Ν. 1835/89 (ΦΕΚ 76/Α/89) Σύστασης Υπουργείου Τουρι¬ 
σμού. · „ 

η. Την με αριθ. 1143/15.11.89 απόφαση του Διοικητικού Συμβου¬ 
λίου του ΕΟΤ, με την οποία διατυπώθηκε η σύμφωνη γνώμη αυτού, με 
πρόταση του επί του Τουρισμού Υπουργού, αποφασίσαμε: 

Άρθρο μόνο 

Παρατείνεται ο χρόνος παραχώρησης της εκμετάλλευσης της Ιαμα¬ 
τικής Πηγής Σιδηροκάστρου στο Δήμο Σιδηροκάστρου Σερρών για 
άλλη μία εικοσιπενταετία (25) από τη λήξη της παράτασης που ορίζει το 
Π.Δ. 724/9.7.80 (ΦΕΚ 182/Α/9.8.80) δηλαδή από 1.1.2005 μέ¬ 
χρι 31.12.2030 και με τους ίδιους όρους που αναφέρονται στο Π.Δ. 
724/9.7.80. 

Στον επί του Τουρισμού Υπουργό αναθέτουμε τη δημοσίευση και 
εκτέλεση του παρόντος Διατάγματος. 

Αθήνα, 23 Νοεμβρίου 1990 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΤΟΥΡΙΣΜΟΥ 

ΙΩΑΝΝΗΣ ΚΕΦΑΛΟΓΙΑΝΝΗΣ 

- ♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 425 (ίο) 

Ίδρυση Πυροσβεστικού Σταθμού Γ’ Τάξης στην Κοινότητα Οινοφύτων 
του Νομού Βοιωτίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Της περίπτωσης β της παραγράφου 1 και της παραγράφου 7 του 
άρθρου 11 του Ν. 1481/1984 «Οργανισμός Υπουργείου Δημόσιας Τά¬ 
ξης» (Α’ 152), όπως αντικαταστάθηκε το άρθρο αυτό με την παράγραφο 
1 του άρθρου 1 του Ν. 1590/1986 (Α' 49). 

β. Της παραγράφου 2 του άρθρου 1 του Ν. 1590/1986 «Τροποποί¬ 
ηση διατάξεων του Ν. 1481/1984 «Οργανισμός Υπουργείου Δημόσιας 
Τάξης και άλλες διατάξεις» (Α' 49). 

γ. Του άρθρου 19 του Ν. 683/1977 «Περί τροποποιήσεως και συ¬ 
μπληρώσεως οργανικών Νόμων Υπηρεσιών του Υπουργείου Δημόσιας 
Τάξης» (Α' 247). 

δ. Του Π.Δ. 137/1986 «Συγκρότηση της Γενικής Γραμματείας Δη¬ 
μόσιας Τάξης σε Υπουργείο Δημόσιας Τάξης» (Α' 51). 

ε. Την Υ. 1140/1051173/1390/0001/9.7.1990 απόφαση του 
Πρωθυπουργού και του Υπουργού Οικονομικών για ανάθεση αρμοδιοτ 


τήτων στον Υφυπουργό Οικονομικών (Β’ 420). 

2. Την 515/1990 γνωμοδότηση του Συμβουλίου της Επικράτειας, 
μετά από πρόταση του Υπουργού Δημόσιας Τάξης και του Υφυπουργού 
Οικονομικών, αποφασίζουμε: 

Άρθρο μόνο 

1. Ιδρύεται Πυροσβεστικός Σταθμός Γ’ Τάξης στην Κοινότητα Οινο- 
φύτων του Νομού Βοιωτίας. 

2. Για την ίδρυση του Πυροσβεστικού Σταθμού συνιστώνται στο Πυ¬ 
ροσβεστικό Σώμα οι προβλεπόμενες από το άρθρο 19 του Ν. 683/ 
1977 (Α’ 247) για Σταθμό Γ’ Τάξης οργανικές θέσεις. 

Στον Υπουργό Δημοσίας Τάξης αναθέτουμε τη δημοσίευση και εκτέ¬ 
λεση του παρόντος Διατάγματος. 

Αθήνα, 23 Νοεμβρίου 1990 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΟΝ ΔΗΜΟΣΙΑΣ ΤΑΞΗΣ 

Π. ΔΕΛΗΜΗΤΣΟΣ I. ΒΑΣΙΛΕΙΑΔΗΣ 

-+- 

Α ΠΟΦΑΣΕΙ Σ 

ΚΑΝΟΝΙΣΜΟΣ ΥΠ' ΑΡΙΘ. 53/1990 "(11) 

Περί λειτουργίας, διοικήσεως και διαχειρίσεως του Προσκυνηματικού 

Ιερού Ναού Αγίου Δημητρίου Πολιούχου Θεσσαλονίκης της Ιεράς 

Μητροπόλεως Θεσσαλονίκης. 

Η ΙΕΡΑ ΣΥΝΟΔΟΣ ΤΗΣ ΕΚΛΗΣΙΑΣ ΤΗΣ ΕΛΛΑΔΟΣ 

Έχουσα υπόψη: 

1. Τας διατάξεις του άρθρου 59 του Ν. 590/1977. 

2. Την υπ’ αριθμ. 118/22.2.1989 πρόταση του Σεβασμ. Μητροπο¬ 
λίτου Θεσσαλονίκης Παντελεήμονος. 

3. Την από 6.9.1990 απόφασιν της Δ.Ι.Σ. 

4. Την από 5.10.1990 Απόφασιν Αυτής, ψηφίζει: 

Τον υπ’ αριθμ. 53/1990 ΚΑΝΟΝΙΣΜΟ 

Έχοντα ούτω: 

ΚΑΝΟΝΙΣΜΟΣ ΥΠ’ ΑΡΙΘΜ. 53/1990 

Περί λειτουργίας, διοικήσεως και διαχειρίσεως του Προσκυνηματικού 
Ιερού Ναού Αγίου Δημητρίου Πολιούχου Θεσσαλονίκης της Ιεράς Μη¬ 
τροπόλεως Θεσσαλονίκης. 

Άρθρον 1 

Ο Ιερός Ναός του Αγίου Δημητρίου του Πολιούχου Θεσσαλονίκης, 
εις τον οποίον εναποτίθενται, εις ευλαβικήν προσκύνηαιν, των απαντα¬ 
χού της γης χριστιανών, τα υπό του Παναγιώτατου Μητροπολίτου Θεσ¬ 
σαλονίκης Παντελεήμονος, κόποις και μόχθοις πολλοίς, κτηθέντα Ιερά 
λείψανα του Αγίου, αποτελεί ίδιον Νομικόν πρόσωπον ιδιωτικού Δι¬ 
καίου, υπό την επωνυμίαν ΠΡΟΣΚΥΝΗΜΑΤΙΚΟΣ ΙΕΡΟΣ ΝΑΟΣ 
ΑΓΙΟΥ ΔΗΜΗΤΡΙΟΥ ΠΟΛΙΟΥΧΟΥ ΘΕΣΣΑΛΟΝΙΚΗΣ ΜΕ ΕΔΡΑ 
ΤΗΝ ΘΕΣΣΑΛΟΝΙΚΗ, έχει ιδίαν σφραγίδα, κυκλικήν, φέρουσα γύρω- 
θεν τας λέξεις Ιερά Μητρόπολις Θεσσαλονίκης - Ιερός Ναός Αγίου Δη¬ 
μητρίου Πολιούχου και εις το μέσον την εικόνα του Αγίου. 

Άρθρον 2 

Η διοίκησις και διαχείρισις του Ιερού Προσκυνήματος, ενεργείται υπό 
πενταμελούς Διοικητικής Επιτροπής^ αποτελουμένης, εκ το Παναγιω- 
τάτου Μητροπολίτου Θεσσαλονίκης, ως Προέδρου (άρθρον 59 § 2, Ν. 
590/77) ή του υπ’ αυτού διοριζομένου κληρικού, και εκ τεσσάρων με¬ 
λών, τα οποία, ως και οι αναπληρωταί των, διορίζονται - και παύονται - 
διά πράξεως του Παναγιώτατου Μητροπολίτου δια μίαν τριετίαν, μετά 
την λήξιν της οποίας είναι επιτρεπτός ο αναδιορισμός των. 

Άρθρον 3 

Εφημεριακά καθήκοντα του I. Προσκυνηματικού Ναού ασκούν απο- 
σπώμενοι Εφημέριοι διά πράξεως του Παναγιώτατου Μητροπολίτου, εκ 
των Ενοριακών Ναών της Ιεράς Μητροπόλεως Θεσ/νίκης. 

Άρθρον 4 

Η Διοικητική Επιτροπή, κατά την πρώτην συνεδρίασιν αυτής συ- 

γχροτείται εις σώμα, και εκλέγει μεταξύ των μελών της, τον Αντιπρόε¬ 
δρον, τον Γραμματέα και τον Ταμίαν αυτής. Δια να υπάρξη απαρτία 
απαιτείται η παρουσία τριών τουλάχιστον εκ των μελών της Διοικητι¬ 
κής Επιτροπής παρόντος του Προέδρου, αι δε αποφάσεις λαμβάνονται 
κατά πλειοψηφίαν των παρόντων μελών, εις περίπτωσιν ισοψηφίας νικά 
η ψήφος του Προέδρου. Αι αποφάσεις της Διοικητικής Επιτροπής, υπό- 
κεινται εις την έγκρισιν του Μητροπολιτικού Συμβουλίου της Ιεράς Μη- 
τροπόλεως Θεσσαλονίκης συμφώνως προς τους ισχύοντας κανονι¬ 
σμούς. ■ 

ί Άρθρον 5 

Η Διοικητική Επιτροπή συνεδριάζει τακτικώς μίαν φοράν τουλάχι¬ 
στον κατά μήνα. Διά της προσκλήσεως ορίζονται η ημέρα και ώρα ως 
και τα θέματα. Οσάκις παρίσταται ανάγκη η Διοικητική Επιτροπή κα¬ 
λείται υπό του Προέδρου εις έκτακτον συνεδρίασιν. 

Έκτακτον συνεδρίασιν δύνανται να ζητήσουν δΓ αιτήσεως προς τον 
Πρόεδρον δύο τουλάχιστον εκ των μελών. Εις την αίτησιν αιτιολογείται 
η ανάγκη της συγκλήσέως εκτάκτου συνεδρίας. 


I Άρθρον 6 

Το Νομικόν Πρόαωπον του Ιερού Προσκυνήματος, εκπροσωπείται 
ενώπιον των διακαστηρΐων και πάσης άλλης εν γένει Αρχής, υπό του 
Προέδρου της Διοικητικής Επιτροπής, ή από μέλους ταύτης το οποίον 
ορίζεται δι’ αποφάσεως αυτής. Τον επαγόμενον όρκον ενώπιον οιουδή- 
ποτε Δικαστηρίου δίδει το οριζόμενου διά πράξεως της Διοικητικής Επι¬ 
τροπής μέλος αυτής. 


Άρθρον 7 


Η Διοικητική Επιτροπή έχει τα κάτωθι καθήκοντα: 
α. Εισπράττει πάντα [τα εισοδήματα του Ιερού Ναού, 
β. Μεριμνά διά την διοίκησιν και διαχείρισιν της περιουσίας αυτού και 
την είσπραξιν των εκ ταύτης εισοδημάτων. 


γ. Καταρτίζει τον προϋπολογισμόν και απολογισμόν του Προσκυνή¬ 
ματος, τους οποίους υποβάλλει προς έγκρισιν, εις το Μητροπολιτικόν 
Συμβούλιου της Ιεράς Μητροπόλεως Θεσσαλονίκης τηρουμένων των 
διά του υπ’ αριθ. 8/79 Κανονισμού της Ιεράς Συνόδου της Εκκλησίας 
της Ελλάδος, «Περί Ιερών Ναών και Ενοριών», ειδικώς οριζομένων. 

δ. Μεριμνά διά την εφαρμογήν των διατάξεων του παρόντος Κανονι¬ 
σμού. 1 


Άρθρον 8 


Η Διοικητική Επιτροπή τηρεί και εποπτεύει την τήρησιυ των εξής 
διαχειριστικών στοιχείων. 

α. Διπλότυπα γραμμάτια εισπράξεων εξ ηριθμημένου βιβλίου, 
β. Διπλότυπα γραμμάτια πληρωμών εξ ηριθμημένου βιβλίου. Εις τα 
γραμμάτια επισυνάπτονται τα σχετικά διακαιολογητικά. 
γ. Βιβλίου Ταμείου, 
δ. Βιβλίου Πρακτικών. 

ε. Βιβλίου Τιμαλφών κ.λ.π. κινητών περιουσιακών στοιχείων και 
στ. Κτηματολογίου, ως ορίζεται δια του υπ’ αριθ. 8/79 Κανονισμού 
της Ιεράς Συνόδου της Εκκλησίας. 


Άρθρον 9 

Πόροι του Προσκυνηματικού Ιερού Ναού, είναι: 
α. Αι εισπράξεις εκ κηρού, δίσκου, κυτίων, τελέαεως ιεροτελεστιών 
κ.λ.π. 

β. Αι εισπράξεις εξ εκποιήσεως αφιερωμάτων, 
γ. Αι υπέρ του Προσκυνηματικού Ναού δωρεαί, κληρονομίαι, κληρο- 
δοσίαι και λοιπαί πάσης φύσεως αφιερώσεις και εισφοραί των πιστών. 

δ. Πάσαι αι εκ της κινητής και ακινήτου περιουσίας του Ιερού Προ- 
σκυνηματικού Ναού πρόσοδοι. 

Άρθρον 10 

Τα έσοδα του Προσκυνηματικού Ιερού Ναού διατίθενται: 
α. Διά την συυτήρησιν, εξωραϊσμόν, και επέκτασιν αυτού, ως και των 
πέριξ αυτού χώρων, καθώς και την αξιοποίησιν της. περιουσίας του. 

β. Δια την μισθοδοσίαν του προσωπικού (Ιεροψαλτών, Νεωκόρων, 
λογιστού, καθαρίστριας, φύλακος, κηπουρού) και την εξόφλησιν των νο¬ 
μίμων εισφορών εις τα ασφαλιστικά Ταμεία κ.λπ. 

γ. Διά την καταβολήν εκ των ακαθαρίστων προσόδων αυτού: 

1. Προς συυτήρησιν και λειτουργίαν του Μητροπολιτικού Γραφείου, 


ως και του Μητροπολιτικού Μεγάρου. Το ποσοστόν καθορίζεται υπό 
των εκάστοτε σχετικών διατάξεων και κανομισμών. · 

2. Εις το ΤΑΚΕ, το διά τους Προσκυνηματικούς Ιερούς Ναούς κα- 
θωρισμένον διά νόμου ποσοστόν. 

δ. Διά την ενίσχυσιν του Ιεραποστολικού φιλανθρωπικού και κοινωνι¬ 
κού έργου της Ιεράς Μητροπόλεως Θεσσαλονίκης, ως και διά την οικο¬ 
νομικήν ενίσχυσιν των κοινωφελών ιδρυμάτων του προσκυνήματος. 

ε. Διά την κατά τας εκάστοτε δυνατότητας, οικονομικήν ενίσχυσιν Ιε¬ 
ρών Ναών της Ιεράς Μητροπόλεως Θεσσαλονίκης, προς αποπεράτω- 
σιν, ανακαίνισιν ή ευπρεπισμόν αυτών. 

Άρθρον 11 

Αι δαπάναι προβλέπονται δι’ αναγραφής κονδυλίων, εις τον προϋπο¬ 
λογισμόν. Κατόπιν ητιολογημένης αποφάσεως της Διοικητικής Επιτρο¬ 
πής και εγκρίσεως του Μητροπολιτικού Συμβουλίου, επιτρέπεται η ανα- 
θεώρησις του προϋπολογισμού διαρκούντος του διαχειριστικού έτους. 

Άρθρον 12 

Διά τας εκμισθώσεις ή εκποιήσεις κινητών ή ακινήτων του Ιερού 
Προσκυνηματικού Ναού, αποδοχήν ή αποποίησιν δωρεάς, σύστασιν δι¬ 
καιώματος επί ακινήτου του Ιερού Προσκυνήματος ή παραίτησιν από 
υφισταμένου τοιούτου, έγερσιν αγωγών, ασκησιν ενδίκων μέσων ως και 
παραίτησιν απ’ αυτών εφαρμόζονται αι σχετικαί διατάξεις του υπ’ αριθ. 
8/1979 Κανονισμού της Ιεράς Συνόδου «Περί Ιερών Ναών και Ενο¬ 
ριών». 

Άρθρον 13 

Το Μητροπολιτικόν Συμβούλων της Ιεράς Μητροπόλεως Θεσσαλονί¬ 
κης ασκεί Κανονικήν και διαχειριστικήν εποπτείαν επί της λειτουργίας 
του Ιερού Προσκυνήματος. Ότι δεν προβλέπεται διά του παρόντος Κα¬ 
νονισμού, συμπληρούται διά των οριζομένων υπό του υπ’ αριθ. 7/1970 
Κανονισμού της Ιεράς Συνόδου της Εκκλησίας της Ελλάδος «Περί Ιε¬ 
ρών Προσκυνημάτων» κ.λ.π. 

Άρθρον 14 

ΔΓ Εσωτερικού Κανονισμού του Προσκυνήματος ος αποφασίζει διά 
πράξεως της Διοικητικής Επιτροπής, ρυμθίζονται, εντός των πλαισίων 
του Παρόντος Κανονισμού, αι λεπτομέρειαι λειτουργίας του Προσκυνή¬ 
ματος. ' 

Άρθρον 15 

Ο παρών Κανονισμός δύναται να τροποποιηθή εν όλω, ή εν μέρει, υπό 
της Διοικητικής Επιτροπής, η απόφασις της οποίας τελεί υπό την έγκρι- 
σιν του Μητροπολιτικού Συμβουλίου της Ιεράς Μητροπόλεως Θεσσαλο¬ 
νίκης, το οποίον δύναται να υπόδειξη τροποποιήσεις ή καταργήσεις, και 
της Ιεράς Συνόδου. ' 

Άρθρον 16 

Η ισχύς του παρόντος Κανονισμού άρχεται από της δημοσιεύσεως 
του εις την Εφημερίδα της Κυβερνήσεως ως και εις το επίσημον δελτίον 
«ΕΚΚΛΗΣΙΑ» της Εκκλησίας της Ελλάδος. 

Εν Αθήναις τη 5 Οκτωβρίου 1990 

Ο Πρόεδρος 

ψ Ο Αθηνών ΣΕΡΑΦΕΙΜ 
Ο Αρχιγραμματεύων 

Αρχιμ. ΔΑΜΑΣΚΗΝΟΣ ΚΑΡΠΑΘΑΚΗΣ 
-♦- 

( 12 ) 

Πράξη Διοικητή αριθμ. 1833/21.11.90 
(Άρθρο 1 του Ν. 128/75) - 

Συμπλήρωση της ΠΔ/ΤΕ 1085/23.6.87 που αφορά την χρηματοδό¬ 
τηση από τις εμπορικές τράπεζες των εταιρειών χρηματοδοτικής μί¬ 
σθωσης. 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Έχοντας υπόψη: 

α) Το άρθρο 1 του Ν. 1266/82 «όργανα ασκήσεως της νομισματι¬ 
κής, πιστωτικής και συναλλαγματικής πολιτικής και άλλες διατάξεις», 
β) Την πιό πάνω ΠΔ/ΤΕ 1085/23.6.87. 




1384 


ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΠΡΩΤΟ) 


γ)Το περιεχόμενο του 448/3.9.90 εγγράφου της Αγροτικής Τράπε¬ 
ζας της Ελλάδος, αποφάσισε: 

Να συμπληρώσει την ΠΔ/ΤΕ 1085/23.6.87 και να καθορίσει τα 
εξής: 

Επιτρέπεται στην Αγροτική Τράπεζα της Ελλάδος και στις τράπεζες 


επενδύσεων γα χρηματοδοτούν στα πλαίσια της πιό πάνω Πράξης τις 
Εταιρείες Χρηματοδοτικής Μίσθωσης. 

Η Πράξη αυτή να δημοσιευθεί στην Εφημερίδα της Κυβερνή- 
σεως. 

" Ο Διοικητής 
ΔΗΜ. ΧΑΛΙΚΙΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



